- Hindi News
- National
- आयुर्वेदिक औषधालय के पास डाले जाते हैं मृत मवेशी, गंदगी से बीमारी फैलने का खतरा
आयुर्वेदिक औषधालय के पास डाले जाते हैं मृत मवेशी, गंदगी से बीमारी फैलने का खतरा
कस्बाका आयुर्वेदिक औषधालय इन दिनों खुद बीमारी का शिकार बना हुआ है। औषधालय भवन के इर्द-गिर्द खाली पड़ी जमीन पर ठेकेदारों द्वारा मुर्दा मवेशी डालकर गंदगी फैलाई जा रही है जिससे बीमारी फैलने की आशंका है।
मृत मवेशी डालने से आयुर्वेदिक औषधालय में आने वाले मरीजों, उनके परिजनों कर्मचारियों का बदबू के मारे बुरा हाल हो जाता है। बदबू के मारे कर्मचारी आस पास के मकान दुकानों पर बैठकर मरीजों का उपचार करने को मजबूर हैं। भारी गंदगी एवं बदबू के चलते स्थानीय वाशिंदों एवं राहगीरों को निकलने में काफी परेशानी का सामना करना पड़ता है। साथ ही औषधालय के समीप मीट बेचने वाले दुकानदारों द्वारा आग में घी डालने का काम किया जा रहा है। एक ओर तो केन्द्र एवं राज्य सरकार स्वच्छ भारत मिशन अभियान का बिगुल बजा रही हैं और दूसरी तरफ मिशन की खुलेआम धज्जियां उड़ाई जा रही हैं। कस्बा स्थित मनियां रोड़ पर बने आयुर्वेदिक औषधालय के कम्पाउंडर नत्थीलाल शर्मा जगदीश ने बताया कि कस्बा के मुर्दा मवेशी ठेकेदार द्वारा आए दिन मृत मवेशियों को डालते रहते हैं। मना करने पर भी नहीं मानते हैं। मृत मवेशी से आने वाली बदबू के कारण औषधालय में बैठा भी नही जाता है। मरीज राहगीर मुंह और नाक पर कपड़ा बांधकर निकलने को मजबूर हैं। स्थिति ये है कि बदबू के कारण मरीज औषधालय आने से कतराते हैं। आयुर्वेदिक चिकित्सा अधिकारी वैद्य विनोद शर्मा ने बताया कि औषधालय के पास खाली पड़ी जमीन की पैमाइश प्रशासन द्वारा नहीं करवाई जा रही है। जिससे नवीन आयुर्वेदिक भवन मरम्मत की प्रक्रिया आगे नही बढ़ रही है।
बसईनवाब. पेड़ के नीचे मरीजों को दवा लिखते अधिकारी।
tgl_Latn sot_Latn hin_Deva hin_Deva hin_Deva hin_Deva hin_Deva